jkorsvik/nowiki_second_scrape_merged huggingface dataset:
Bowmore

Bowmore (Skotsk gælisk: Am Bogha Mòr) er en landsby (village) i regionen Argyll and Bute i Skottland. 

Bowmore ligger på øya Islay på den skotske vestkysten, den er administrativt sentrum for øya. Ved folketellingen i 2001 hadde Bowmore 862 innbyggere.
 
I 2006 ble folketallet estimert til 860 innbyggere.

Bowmore er først og fremst kjent som produksjonsstedet for det kjente skotske single malt whiskymerket Bowmore.


== Referanser ==
Seweryn Kulesza

Seweryn Roman Kulesza (født 23. oktober 1900 i Radom, død 14. mai 1983 i Los Angeles i California) var en polsk rytter som deltok i de olympiske leker 1936 i Berlin.
Kulesza vant en olympisk sølvmedalje i hestesport under Sommer-OL 1936 i Berlin. Han var med på det polske laget som kom på andreplass i lagkonkurransen i feltritt bak Tyskland. Deltakere på laget var; Henryk Leliwa-Roycewicz på hesten «Arlekin III», Zdzisław Kawecki på «Bambino» og Kulesza på «Tóska». I den individuelle konkurransen i feltritt kom de, Kulesza og «Tóska», på tjueførsteplass.


== OL-medaljer ==
1936  Berlin -  Sølv i hestesport, feltritt lag  Polen


== Eksterne lenker ==
(en) Seweryn Kulesza – Olympedia 
(en) Seweryn Kulesza – Sports-Reference (OL-resultater – arkivert) 
(en) Seweryn Kulesza – databaseOlympics.com (arkivert) 
(pl) Seweryn Kulesza – Polens olympiske komité
Henryk Leliwa-Roycewicz

Henryk Leliwa-Roycewicz (født 30. juli 1898 i Janopol, død 18. juni 1990 i Warszawa) var en polsk rytter som deltok i de olympiske leker 1936 i Berlin.
Leliwa-Roycewicz vant en olympisk sølvmedalje i hestesport under OL 1936 i Berlin. Han var med på det polske laget som kom på andreplass i lagkonkurransen i feltritt bak Tyskland. Deltakere på laget var; Leliwa-Roycewicz på hesten «Arlekin III», Zdzisław Kawecki på «Bambino» og Seweryn Kulesza på «Tóska». I den individuelle konkurransen i feltritt kom de, Leliwa-Roycewicz og «Arlekin III», på femtendeplass.
Han ble gravlagt på Powązki-kirkegården i Warszawa.


== OL-medaljer ==
1936  Berlin -  Sølv i hestesport, feltritt lag  Polen


== Eksterne lenker ==
(en) Henryk Leliwa-Roycewicz – Olympedia 
(en) Henryk Leliwa-Roycewicz – Sports-Reference (OL-resultater – arkivert) 
(en) Henryk Leliwa-Roycewicz – databaseOlympics.com (arkivert) 
(pl) Henryk Leliwa-Roycewicz – Polens olympiske komité
Zdzisław Kawecki

Zdzisław Szczęsny Kawecki-Gozdawa (født 21. mai 1902, død april 1940) var en polsk rytter som deltok i de olympiske leker 1936 i Berlin.
Kawecki vant en olympisk sølvmedalje i hestesport under OL 1936 i Berlin. Han var med på det polske laget som kom på andreplass i lagkonkurransen i feltritt bak Tyskland. Deltakere på laget var; Henryk Leliwa-Roycewicz på hesten «Arlekin III», Kawecki på «Bambino» og Seweryn Kulesza på «Tóska». I den individuelle konkurransen i feltritt kom de, Kawecki og «Bambino», på attendeplass.
I 1940 ble han drept av sovjeterne i Katynskogen.


== OL-medaljer ==
1936  Berlin -  Sølv i hestesport, feltritt lag  Polen


== Referanser ==


== Eksterne lenker ==
(en) Zdzisław Kawecki – Olympedia 

(en) Zdzisław Kawecki – Sports-Reference (OL-resultater – arkivert) 
(en) Zdzisław Kawecki – databaseOlympics.com (arkivert)
Vesteuropeisk tid

Vesteuropeisk tid (WET, UTC+0, ofte kalt Greenwich Mean Time i Storbritannia) er en tidssone for deler av vestlige og nordvestlige Europa. WET omfatter i 2008 følgende land og områder:

Kanariøyene, siden 1946 (resten av Spania bruker sentraleuropeisk tid, dvs. UTC+1)
Færøyene, siden 1908
Det nordøstlige Grønland (Danmarkshavn og området rundt)
Island, siden 1968
Portugal, tidvis siden 1911 (unntatt Asorene, som bruker UTC-1)
Irland, tidvis siden 1916.
Storbritannia, inkl. Isle of Man og Kanaløyene, hvor uttrykket GMT brukes), tidvis siden 1847 i England, Skottland og Wales, siden 1916 tidvis i Nord-Irland.Alle områdene over bruker WET om vinteren, men om sommeren går de fleste (men ikke alle) over til vesteuropeisk sommertid, som ligger en time foran, på UTC+1. 
Vesteuropeisk tid ble tidligere brukt i:

Andorra i 1901-46
Belgia i 1892-1914 og 1919-1940
Frankrike i 1911-40 og 1944-45
Gibraltar i 1880-1957
Luxembourg i 1918-40
Monaco i 1911-45I Storbritannia ble britisk sommertid (BST) (som tilsvarer sentraleuropeisk tid (CET)) brukt om vinteren i årene 1940-45, og i årene 1941-45 og 1947 ble British Double Summer Time (BDST) (tilsvarende sentraleuropeisk sommertid (CEST)) brukt om sommeren. Mellom 18. februar 1968 og 31. oktober 1971 ble britisk sommertid (BST) brukt hele året. Det har i det siste vært foreslått at Storbritannia, spesielt England og Wales, skal gå over til sentraleuropeisk tid (CET).I Portugal ble sentraleuropeisk tid (CET) brukt i periodene 1966-1976 og 1992-1996.


== Referanser ==
Camminskrinet

Camminskrinet var et relikvieskrin med den hellige Cordulas relikvier. Det ble laget på slutten av vikingtiden omkring år 1000. Det var laget i det sørlige Skandinavia og ble oppbevart i Johannes Døperen-domkirken (Katedra Św. Jana Chrzciciela) i Kamień Pomorski, det tidligere Cammin, i Pommern i Polen. Skrinet gikk tapt, eller forsvant i forbindelse med ødeleggelsen av domkirken under den andre verdenskrig, da blant annet kirkens indre nesten ble totalt ødelagt av en brann.
Det har vært hevdet at Camminskrinet er det samme skrinet som Snorre Sturlason nevner i Magnussønnenes saga da han forteller at danske kong Erik Emune gav et skrin til Sigurd Jorsalfare og at kongen skjenket skrinet videre til kirken i Konghelle. Snorre forteller også at kirken i Konghelle ble plyndret av vendere i 1135 og skrinet da ble røvet. Dette kan forklare hvorfor skrinet havnet i Pommern. 
Camminskrinet var laget av tre, men bekledd med utskåret elghorns-bekledningen var utskåret i Mammenstil og var innrammet med forgylte bronsebånd. Skrinets størrelse var på 63 × 33 × 26 centimeter. Dette er blant annet interessant, da dets form etterligner formen av datidens langhus. Grunnformen er med bøyde langsider, som gir en krum takrygg. Camminskrinet har dermed vært medvirkende til at man i dag kan rekonstruere nordboernes hus. Et eksempel på et slikt hus i Danmark finner man ved Fyrkat ved Hobro.
I 1175 ble Cammin biskopsete i et nykristnet område og camminskrinet har muligens befunnet seg i domkirken siden den gang.
Camminskrinet er nå forsvunnet, men det finnes fremdeles et annet skrin, som likner – Bambergskrinet, også kjent som «Den hellige Kunigundes skrin», i Bamberg domkirke i det nordlige Bayern. Dette skrinet er også fra omkring år 1000, og er laget i sørlige Skandinavia og det har lister, beslag og stiliserte dyrehoder i bronse i Mammenstil, slik som camminskrinet hadde.


== Referanser ==


== Eksterne lenker ==
Nationalmuseets utstilling
Camminskrinet
Patrick Ewing

Patrick Aloysius Ewing (født 5. august 1962) var en amerikansk basketballspiller, og er nåværende en del av trenerstaben til Orlando Magic i NBA. Han er 213 cm høy og veide 109,1 kg da han spilte. Ewing spilte center på banen for totalt tre klubber.


== NBA-karriere ==
Patrick Ewing er husket som en stor spiller som vant flere priser. Hans NBA-karriere startet i 1985, da han ble trukket opp av New York Knicks som første nykommer til ligaen dette året, og varte helt til 2002. Ewing spilte for New York Knicks helt til år 2000, da han ble byttet til Seattle SuperSonics, men han fikk ikke mye tid i klubben før han allerede neste sesong ble byttet til Orlando Magic. Etter 2001–2002-sesongen la Ewing opp sin profesjonelle karriere som basketballspiller, og har vært trener for Orlando Magic siden.


== OL-medaljer ==
 1984  Los Angeles -  Gull i basketball, menn  USA
 1992  Barcelona -  Gull i basketball, menn  USA


=== Øvrige utmerkelser ===


=== Statistikker fra Ewings NBA-karriere ===


==== Tegnforklaring ====


==== Sesongen ====


==== Sluttspill ====


== Referanser ==


== Kilder ==
Patrick Ewing biografi hos basketball-reference.com


== Eksterne lenker ==
(de) Patrick Ewing – Munzinger Sportsarchiv 
(en) Patrick Ewing – Olympedia 
(en) Patrick Ewing – Sports-Reference (OL-resultater – arkivert) 
(en) Patrick Ewing – FIBA 
(en) Patrick Ewing – eurobasket.com 
(en) Patrick Ewing – Basketball-Reference.com 
(en) Patrick Ewing – Basketball-Reference.com (trener)
Fylkesvei 455 (Akershus)

Fylkesvei 455 (Fv455) i Akershus gikk mellom Tveter bru og Kløfta stasjon i Ullensaker kommune. Veien var 2,1 km lang.
2019 ble veien del av fylkesvei 1542.


== Kommuner og knutepunkter ==

 UllensakerGjerdrumsvegen 

 Tveter bru (kommunegrense, Leira, 76 m)


== Referanser ==


== Eksterne lenker ==
Vegvesenets vegkart
Arendal Sjakkselskab

Arendal Sjakkselskab ble stiftet 13. november 1883. Foreningen er Norges eldste sjakkklubb.
Initiativtaker var Julius Thorsen, som, sammen med ti andre sjakkentusiaster, stiftet Arendals Skakselskab i 1883. Klubbens formål var ifølge § 1 i  foreningens lover å danne et samlingspunkt for elskere av sjakkspillet og forme innsikt og ferdighet, samt utbedre interessen for sjakk.Klubben holder til på Kilden aktivitetssenter i Arendal sentrum. Klubben hadde 125-årsjubileum i 2008.


== Medlemmer ==
Tidligere utenriksminister Svenn Stray har vært medlem av klubben.


== Arkivet ==
Arkivet etter Arendal Sjakkselskab befinner seg på KUBEN i Arendal. Arkivet omfatter møtebøker og noe regnskap. 


== Referanser ==


== Kilder ==
Norges eldste sjakklubb 125 år – Agderpostens papirutgave  8. desember 2008 s. 13


== Eksterne lenker ==
(no) Arkiv etter Arendal Sjakkselskab på Arkivportalen
Bambergskrinet

Bambergskrinet er et relikvieskrin med den hellige Kunigundes relikvier. Skrinet har tilhørt domkirken i Bamberg, men oppbevares nå på Bayerisches Nationalmuseum i München i Tyskland. 
Skrinet ble laget mot slutten av vikingtiden og dateres til annen halvdel av 1000-tallet. Opprinnelig har det kanskje vært et smykkeskrin, som mest sannsynlig har vært tilvirket sør i Skandinavia. Ornamentikken er utført i Mammenstil. Skrinet har kvadratisk grunnplan med rette sider og hvelvet lokk. Dimensjonene er 26 x 26 x 13 cm. Skrinet består av eik og 16 plater i elfenben fra hvalross i en forgylt kobberramme. Skrinet har avbildning av minst syv forskjellige masker. På toppen av lokket er det flere dyrehoder som dekorasjon. Ornamentikken er utført på hvalrosstannplaketter. Det forgylte kobberet er dekorert i en rekke stiler og mønstre.
Alec Scott

Alexander «Alec» Brassey Jonathan Scott (født 16. oktober 1906, død 11. juni  1978) var en britisk rytter som deltok i de olympiske leker 1936 i Berlin.
Scott vant en olympisk bronsemedalje i hestesport under OL 1936 i Berlin. Han var med på det britiske laget som kom på tredjeplass i lagkonkurransen i feltritt bak Tyskland og Polen. Deltakere på laget var; Scott på hesten «Bob Clive», Edward Howard-Vyse på «Blue Steel» og Richard Fanshawe på «Bowie Knife». Scott og «Bob Clive» kom på sjuendeplass i den individuelle konkurransen i feltritt.


== OL-medaljer ==
1936  Berlin -  Bronse i hestesport, feltritt lag  Storbritanna


== Referanser ==


== Eksterne lenker ==
(en) Alec Scott – Olympedia 
(en) Alec Scott – Sports-Reference (OL-resultater – arkivert)
Edward Howard-Vyse

Edward Dacre Howard-Vyse (født 27. november 1905, død 26. desember 1992 i Ryedale) var en britisk offiser som steg i gradene til general.
Han var dessuten rytter som deltok i de olympiske leker 1936 i Berlin.
Howard-Vyse vant en olympisk bronsemedalje i hestesport under OL 1936 i Berlin. Han var med på det britiske laget som kom på tredjeplass i lagkonkurransen i feltritt bak Tyskland og Polen. Deltakere på laget var; Alec Scott på hesten «Bob Clive», Howard-Vyse på «Blue Steel» og Richard Fanshawe på «Bowie Knife». Howard-Vyse og «Blue Steel» kom på nittendeplass i den individuelle konkurransen i feltritt.


== OL-medaljer ==
1936  Berlin -  Bronse i hestesport, feltritt lag  Storbritanna


== Referanser ==


== Eksterne lenker ==
(en) Edward Howard-Vyse – Olympedia 
(en) Edward Howard-Vyse – Sports-Reference (OL-resultater – arkivert)
Richard Fanshawe

Richard Gennys Fanshawe (født 22. juni 1906 i Kildare, død 14. april 1988 i Cheltenham) var en britisk rytter som deltok i de olympiske leker 1936 i Berlin.
Fanshawe vant en olympisk bronsemedalje i hestesport under OL 1936 i Berlin. Han var med på det britiske laget som kom på tredjeplass i lagkonkurransen i feltritt bak Tyskland og Polen. Deltakere på laget var; Alec Scott på hesten «Bob Clive», Edward Howard-Vyse på «Blue Steel» og Fanshawe på «Bowie Knife». Fanshawe og «Bowie Knife» kom på tjuesjetteplass i den individuelle konkurransen i feltritt.


== OL-medaljer ==
1936  Berlin -  Bronse i hestesport, feltritt lag  Storbritannia


== Referanser ==


== Eksterne lenker ==
(en) Richard Fanshawe – Olympedia 
(en) Richard Fanshawe – Sports-Reference (OL-resultater – arkivert)
Fylkesvei 1550

Fylkesvei 1550 går mellom Haugsdyet og Ullensaker kirke i Ullensaker kommune. Veien er 4,1 km lang.
Frem til 2019 hadde veien betegnelsen fylkesvei 456.


== Kommuner og knutepunkter ==

 UllensakerKjerkevegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1550
(no) Statens vegvesen – trafikkmeldinger
Palle Rosenkrantz (1587–1642)

Flere personer har hatt samme navn. For artikkel om lensherren på Agder på 1600-tallet, se Palle Rosenkrantz (1588–1651)
Palle Rosenkrantz (født 28. juni 1587, død 22. februar 1642) var en dansk adelsmann og storgodseier. Han var sønn av Axel Rosenkrantz til Glimminge og Mette Pallesdatter Grubbe til Høgested. 
Palle Rosenkrantz er en av Rosenkrantz-slektens mest fremtredende medlemmer. Faren var Skånes rikeste mann, og storebror Holger fikk tilnavnet ”den rike” på grunn av sine mange gods. Selv eide Palle Rosenkrantz åtte herregårder: Krenkerup, Nørregård, Rosenlund, Lungholm, Sædingegaard, Kjærstrup, Høgested og Tunbyholm.


== Utdanning og karriere ==
Utdanningen var som mange andre adelsmenn, og han gikk først på skole i Sorø, drog deretter utenlands og besøkte Wittenberg, Genève, Nederland og Paris. Deretter fulgte en lang embedskarriere, både innenfor diplomati og det militære. I perioden 1616–32 var han lensmann på Vordingborg, i 1629–42 lensmann på Ålholm og Nykøbing, i 1620 generalkrigskommissær, i 1630 skoleherre på Herlufsholm, og i 1633 ble han slått til ridder.


== Familieliv ==
Palle Rosenkrantz var gift tre ganger. 

1. gang: 1. september 1616 med Helvig Frantzdatter Rantzau (1600–18).
2. gang: 30. juni 1622 i København med Elisabeth Olufsdatter Rosensparre (1592–1627).
3. gang: 13. september 1629 i Køge med Lisbet Jørgensdatter Lunge (1610–59).


== Kilder ==
Palle Rosenkrantz (1587–1642) i Dansk biografisk leksikon
Lotte Kjeseth

Lotte Takvam Kjeseth (født 20. juli 1993 på Fana utenfor Bergen, død 18. mai 2016) var en norsk danser i stilarten discojazz/freestyle.
Hun ble av diverse[hvilke?] eksperter omtalt som et av de fremste talentene i Norge. Kjeseth hadde også gode resultater å vise til fra NM de siste årene.Det siste året slet Kjeseth med skader. Under NM i 2008 måtte hun bryte grunnet skaden.


== Meritter ==
2006 – Bronse i NM i sin klasse.
2007 – Sølv i NM i sin klasse.


== Referanser ==
Fylkesvei 463 (Akershus)

Fylkesvei 463 (Fv463) i Akershus gikk mellom Henniskogen og Ormstad i Ullensaker kommune. Veien var 1,7 km lang.
2019 ble veien del av fylkesvei 1564.


== Kommuner og knutepunkter ==

 Ullensaker
Henniskogen → Fv477Fylkesvei 477 til 173Fylkesvei 173 Flakstad i Nes
Fv453Fylkesvei 453 Ormstad


== Referanser ==


== Eksterne lenker ==
Vegvesenets vegkart
Gotthard Handrick

Karl Hermann Gotthard Handrick (født 25. oktober 1908 i Zeitz, død 30. mai 1978 i Ahrensburg) var en tysk sportsutøver og militærflyver som deltok i de olympiske leker 1936 i Berlin.
Handrick ble olympisk mester i moderne femkamp under OL 1936 i Berlin. Han vant konkurransen foran amerikaneren Charles Leonard og Silvano Abba fra Italia.
Handrick var pilot og inngikk i Legion Condor under den spanske borgerkrig og under andre verdenskrig var han oberst i Luftwaffe.


== OL-medaljer ==
1936  Berlin -  Gull i moderne femkamp


== Eksterne lenker ==
(de) Gotthard Handrick – Munzinger Sportsarchiv 
(en) Gotthard Handrick – Olympedia 
(en) Gotthard Handrick – Sports-Reference (OL-resultater – arkivert) 
(en) Gotthard Handrick – databaseOlympics.com (arkivert)
Charles Leonard

Charles Frederick Leonard Jr. (født 23. februar 1913 i Fort Snelling, død 18. februar 1996) var en amerikansk sportsutøver som deltok i de olympiske leker 1936 i Berlin.
Leonard vant en olympisk sølvmedalje i moderne femkamp under OL 1936 i Berlin. Han kom på andreplass i konkurransen bak Gotthard Handrick fra Tyskland.
Leonard var generalmajor under Vietnamkrigen.


== OL-medaljer ==
1936  Berlin -  Sølv i moderne femkamp  USA


== Referanser ==


== Eksterne lenker ==
(en) Charles Leonard – Olympics.com 
(en) Charles Leonard – Olympic.org 
(en) Charles Leonard – Olympedia 
(en) Charles Leonard – Sports-Reference (OL-resultater – arkivert) 
(en) Charles Leonard – databaseOlympics.com (arkivert)
Aktive Fiskarar

Aktive Fiskarar var et politisk parti som stilte til valg ved stortingsvalget 1936 i landkretsene i Møre og Romsdal. Partiet var i listeforbund med Høyre. Det fikk 1,5 % av stemmene i valgkretsen og ble dermed ikke representert på Stortinget.
Otterdal

Otterdal er en liten bygd med 13 innbyggere i Volda kommune i Møre og Romsdal.
Otterdal ligger med Otterdalselva som ebber ut i Hornindalsvatnet.
Oppover selve dalen går det en skogsbilvei til Otterdalsætra. Der kan man gå videre til fots til Otterdalsskaret.


== Referanser ==
Nordborg videregående skole

Nordborg Skoler AS er en kristen friskole som ligger i Finnsnes sentrum i Senja kommune i Troms og Finnmark, og består av Nordborg Ungdomsskole og Nordborg Videregående skole og eies av Misjonssambandet. Skolen har utdanningsprogrammene: VG1 Helse- og oppvekstfag, VG2 Helsearbeiderfaget, VG2 Barne- og ungdomsarbeiderfaget og VG3 Allmennfaglig påbygging. Det er et mål for oss at alle elever skal bli sett og ivaretatt på best mulig måte. Vi ønsker å bidra med den beste undervisningen, og vi har dyktige lærere som er her for den enkelte elev. Vårt motto er "Med hjerte for alle, og øye for den enkelte"!


== Referanser ==


== Eksterne lenker ==
Offisielt nettsted
Dunlinfeltet

Dunlinfeltet ligger 195 km nord – øst for Lerwick, Shetland, Skottland, i blokk nummer 211/23a og 211/24a. Det ble opprinnelig operert av Shell men ble nylig solgt og er nå operert av Fairfield Energy men Amec har en andelskontrakt på Dunlin Alfa olje plattform. Det ble oppdaget i juli 1973 på vanndyp 151 meter. Utvinnbare reserver er 363 millioner fat olje. Oljereservoaret er på 2,740 meter under havbunnen.


== Produksjon ==
Producksjn startet i august 1978 fra Dunlin Alfaplattformen. Dette er en betong gravity plattform av Condeep-type. Den har fire bein og lagringskapasitet for 838,200 fat olje. Total sub-structure vekt er 225,000 long ton (229,000 tonn) og kan ha dekksvekt på 15,635 long tons (15,886 tonn).
Plattformen er utstyrt for å bore, produce meter og pumpe olje. Den kan også re-injisere vann å opprettholde reservoartrykk. Topproduksjonen var 115,000 fat per dag i 1979.
Oljeproduksjon er ved rørledning til Cormorant Alpha og deretter Brent System rørledning til Sullom Voe, Shetland. Noe gass ble brent.


== Se også ==
Liste over olje- og gassfelt på britisk kontinentalsokkel
Eugen Deutsch

Eugen Deutsch (født 9. november 1907, død 8. februar 1945) var en tysk vektløfter som deltok i de olympiske leker 1936 i Berlin.
Deutsch vant en olympisk sølvmedalje vektløfting under OL 1936 i Berlin. Han kom på andreplass i den nest tyngste klassen, lett tungvekt opp til 82,5 kg bak Louis Hostin fra Frankrike. Det var totalt fem vektklasser og vektløftkonkurransen besto av tre ulike løft, press, rykk og støt. Deutsch løftet sammenlagt 365,0 kilo, 7,5 kilo mindre enn gullvinneren.


== OL-medaljer ==
1936  Berlin -  Sølv i vektløfting, lett tungvekt  Tyskland


== Eksterne lenker ==
(en) Eugen Deutsch – Olympedia 
(en) Eugen Deutsch – Sports-Reference (OL-resultater – arkivert)
Callander

Callander (skotsk-gælisk: Calasraid) er en liten by (town) i regionen Stirling i Skottland. Den ligger øst for Loch Lomond og Trossarnach nasjonalpark, ved elven Teith. Byen er lokalisert i det tidligere grevskapet (county) Perthshire, og er et populært stoppested for turister til og fra det skotske høylandet. Grunnet dens lokalisering er byen ofte referert til som «porten til høylandet». Den tidligere kirken for den irske helgenen Kessog er i dag hovedkontor for Clanranald Trust for Scotland, en organisasjon grunnlagt 1995 for bevaring av skotsk kultur og kulturarv gjennom underholdning og undervisning. Ved folketellingen i 2011 hadde byen en befolkning på 3 077 innbyggere, beregnet til 3 060 i 2014. Folketall for 2020 er beregnet til 3 080 innbyggere.Dominerde for byen er Callander Crags i nord, en synlig del av highlandforkastningen, som stiger til 343 meter ved en varde. Fjellet Ben Ledi (879 meter) ligger nordvest for Callander. Populære lokale turer omfatter fossene Bracklinn Falls, The Meadows, Callander Crags og Wood Walks. Stien Rob Roy Way går gjennom Callander. Elven Teith er dannet fra sammenløpet av to mindre elver, Garbh Uisge (elven Leny) og Eas Gobhain omtrent 500 m vest for broen ved Callander.
En gotisk kirke fra 1800-tallet står ved torget, oppkalt etter helgenen Kessog, en irsk misjonær som sies å ha forkynt i området på 500-tallet. Kirken stengte i 1985, og mellom 1990 og 2006 var bygningen, etter å ha gjennomgått betydelige interiørendringer, omformet til et besøkssenter og audiovisuell attraksjon som fortalte historien om den lokale fredløse, Robert Roy MacGregor, kjent fra flere bøker og filmer, kanskje særlig Rob Roy (1995) med Liam Neeson i hovedrollen. Kirkebygningen ble benyttet av The Clanranald Trust for Scotland mellom 2015 og 2018, men den står nå tom.


== Referanser ==


== Eksterne lenker ==
(en) Callander – kategori av bilder, video eller lyd på Commons

«Callander», Visit Scotland
Nettsted for lokal informasjon
Fylkesvei 1562

Fylkesvei 1562 går mellom Dal og Kloppeløkken i Ullensaker kommune. Veien er 6,9 km lang.
Frem til 2019 hadde veien betegnelsen fylkesvei 462.


== Kommuner og knutepunkter ==

 Ullensaker


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1562
(no) Statens vegvesen – trafikkmeldinger
Cardenden

Cardenden er en by (town) i regionen Fife i Skottland. Den ligger ved elven Ore ca. 6,5 kilometer nordvest for Kirkcaldy. Cardenden fikk sitt navn i 1847 av jernbaneselskapet Edinburgh and Northern Railway ved opprettelsen av selskapets jernbanestasjon. Områder i Cardenden omfatter Auchterderran, Bowhill, Dundonald, the Jamphlars, New Carden og Woodend. Cardenden er en tidligere gruveby og hadde en befolkning på 448 personer i 448, noe som hadde økt til 5190 (en liten nedgang fra 5533 i 2011) ved beregnet folketall for 2020.


== Siste skotske duell ==
Det er rapportert at den siste duellen på skotsk jord fant sted på et jorde ved Cardenbarns sør for Cardenden. 2. august 1826 kjempet en Kirkcaldy-kjøpmann ved navn David Landale en duell med George Morgan, en Kirkcaldy-bankmann og pensjonert løytnant fra 77th Regiment of Foot. Morgan ble drept av sår fra en pistolkule. Landale ble stilt for retten og ble deretter frikjent for drapet ved domstolen Perth Sheriff Court.
De opprinnelige pistolene som David Landale brukte i duellen er stilt ut i Kirkcaldy Museum and Art Gallery. Duellen var gjenstand for en episode av Timewatch på BBC TV, sendt 9. februar 2007 med tittelen «The Last Duel». Lokaliseringen for duellen er nå stedet for den lokale motosykkelklubben Fife Community Off Road Motorcycle Club.


== Kjente personer ==
Forfatteren Ian Rankin og fotballspilleren Terry Hutchinson kommer fra Cardenden.


== Referanser ==


== Eksterne lenker ==
(en) Cardenden – kategori av bilder, video eller lyd på Commons

Gazetteer on Cardenden
History of Cardenden
Betel Tana

Betel Tana er en kristen frikirkelig menighet i Tana, Troms og Finnmark fylke. Menigheten er tilsluttet den norske pinsebevegelsen. Betel Tana ble stiftet i 1976. 
Menigheten hadde 23 tilskuddstellende medlemmer i 2019. For ungdom i konfirmasjonsalder tilbyr menigheten den frikirkelige konfirmantundervisningen Tentro. 


== Misjon ==
Betel Tana er engasjert i misjonsarbeid i Russland.


== Referanser ==